יפתח אשכנזי

יפתח אשכנזי (נולד ב-12 באפריל 1980) הוא סופר ומבקר ספרות ישראלי. אשכנזי נולד וגדל בכרמיאל. בשנת 2003 עבר לירושלים, שם הוא עבד כמדריך ב"יד ושם". תואר ראשון ושני השלים אשכנזי בלימודי תרבות בבית הספר להיסטוריה במסגרת תוכנית למצטיינים באוניברסיטה העברית בירושלים. השלים דוקטורט במחלקה לספרות עברית באוניברסיטת בן-גוריון בנגב בהנחיית פרופ' יגאל שוורץ, בנושא שנת 2008 בספרות העברית. אשכנזי זכה בפרס היצירה מקרן ראש-הממשלה ע"ש לוי אשכול לשנת תשע"ז 2017. בראיון שנתן אשכנזי הוא מספר שהנושאים בהם הוא מרבה לעסוק הם: המצב האקטואלי במדינה, יחסי הורים וילדים, היסטוריה צבאית ועוד. מבחינה צורנית הוא מעדיף לגשת לכל ספר מחדש ולעבד אותו בפורמט המתבקש מהטקסט עצמו. "פרסונה נון גראטה" למשל נכתב כולו בחריזה. "גיא בן הינום" הוא ספר שנכתב בסגנון הספרות הבלשית. בראיון אחר הוא אומר: בספרים המוקדמים שלי ניסיתי להילחם באמביוולנטיות השמאלנית והספרותית, לירות זיקוקים, לעצבן, לבלגן. אבל היום אני בכלל לא רוצה להיכנס למשחק הזה של נחמד מול לא־נחמד. זה אותו משחק שאומר שאתם תקבעו בשבילי אם אני ציוני או לא ציוני, רדיקלי או לא. [...] אז ברומן החדש אני לא משחק יותר במשחק הזה. אני מראה שאפשר מצד אחד לכעוס, אבל מצד שני לא מתחמק מהמורשת של ההורים שלי: זאת הזהות שלי — יפתח אשכנזי בריאיון ליוני לבנה ספרו הראשון של אשכנזי יצא בשנת 2003 ונקרא: "סיפורי מות עירי". הספר כולל שתי נובלות וחמישה סיפורים קצרים. העיר ממלאת בספר זה תפקיד קונסטרוקטיבי. כתיבתו של אשכנזי בספר פרובוקטיבית לצד אמון באדם ובכוחות היצירה שלו. על ספרו השני, "בירקנאו אהובתי", שיצא בשנת 2007, כתב דוד זונשיין במאמר ביקורת, שיפתח אשכנזי כותב כתיבה דחוסה, חסרת רחמים ונטולת חנופה לקורא. אריק גלסנר מגדיר את ספרו השלישי: פרסונה נון גראטה, שיצא בשנת 2010, "מעניין ומוזר" וטוען שתורתו של מישל פוקו חיונית להבנת הספר. חנה הרציג פרסמה מאמר ביקורת על ספרו "היידה להגשמה" בכותרת: "האמביוולנטיות של יפתח אשכנזי ... נראה שהסופר המוכשר עדיין לא הכריע אם הוא כותב מחווה לדור של הוריו, שגדל עם המדינה, או מבקש לחשוף את כזבי התקופה" "הספר גם מהנה, גם חכם וגם וירטואוזי" כתבה נרי לבנה על ספרו האחרון "גיא בן הינום", שיצא בשנת 2019. יוני ליבנה כותב במאמר הביקורת שלו על "גיא בן הינום", שיש בספר "משהו ייחודי, שאמנם ניזון מהרצינות הגדולה של סיפורי קונספירציה, אבל גם חותר תחתיהם ומתאים את האימה הגדולה למזג האוויר המקומי, לחוש ההומור הגרוטסקי ולרמת התחכום שמאפיינים את המערכת הפוליטית והמשטרתית בישראל היום". בנוסף לספריו, פרסם אשכנזי גם סיפורים קצרים בבמות השונות, שירים וביקורות ספרות במוסף "תרבות וספרות" של עיתון הארץ, בגיליון "ז'ורנל" של העיתון מעריב ובכתבי עת ספרותיים כקשת החדשה ומעין. הוא עורך בכתב העת "אודות", כתב עת למסות וביקורת ספרות. סיפורי מות עירי יצא בשנת 2003 בהוצאת אוב - ז.ע.פ. (תורגם לגרמנית). בירקנאו אהובתי יצא בשנת 2007 בהוצאת גוונים. פרסונה נון גראטה יצא בשנת 2010 בהוצאת חרגול. היידה להגשמה יצא בשנת 2014 בהוצאת חרגול. גיא בן-הינום יצא בשנת 2019 בהוצאת כנרת זמורה ביתן. רשימת הפרסומים של יפתח אשכנזי, בקטלוג הספרייה הלאומית יפתח אשכנזי, דף שער בספרייה הלאומית יפתח אשכנזי, בלקסיקון הספרות העברית החדשה יפתח אשכנזי, ב"לקסיקון הקשרים לספרות ישראלית" אני מוביל משלוח דגים עם האיש שהרג את אבא שלי, סיפור קצר מאת יפתח אשכנזי באתר אוב - ז.ע.פ. (הקישור אינו פעיל) יפתח אשכנזי: מעט על הסיפור בארי, אתר קשתות אמוץ גלעדי, הפואטיקה של העיר הזאת נשמעת היטב, באתר הארץ, 27 באוגוסט 2003 שפת אבל - עודד וולקשטיין על סיפורי מות עירי דוד זונשיין, דם הווסת, שהפך את אבו שוקרי למחבל עם דם על הידיים, באתר הארץ, 5 בפברואר 2008 אלעד אנלן, דהרה בעקבות הקדילק בלי הדלק של ג'ק קרואק, באתר הארץ, 23 ביולי 2010 הדיקטטור הגדול - מוטי פוגל, על פרסונה נון גראטה אריק גלסנר על "פרסונה נון גראטה", של יפתח אשכנזי, הוצאת "חרגול" פרסונה נון גראטה, יפתח אשכנזי - בבלוג "מיטת סדום" של מבקר הספרות יוני ליבנה הספר האלקטרוני "מסיבת המתים הגדולה" - הוצאת בוקסילה ראיון עם יפתח אשכנזי, היידה להגשמה - בבלוג "מיטת סדום" של מבקר הספרות יוני ליבנה, פורסם במדור הספרות של ידיעות אחרונות ב-10.1.14 שנת שירות - מוטי פוגל על "היידה להגשמה", טיים אאוט ישראל, 23 בינואר 2014 חנה הרציג, האמביוולנטיות של יפתח אשכנזי, באתר הארץ, 16 בפברואר 2014 לא שבר,משבר - ביקורת על "היידה להגשמה", ישראל היום, 28.2.14 סימונה באט, "היידה להגשמה": פירוק תוכנית הגרעין, באתר ynet, 1 באפריל 2014 יפתח אשכנזי, במיזם "סופרים קוראים" של המרכז לספריות וספרות בישראל צליל אברהם, ‏קריאה טובה: 12 הספרים הכי טובים של השנה, באתר ‏מאקו‏, 21 בספטמבר 2014 הספרים של השנה, ישראל היום, 18.9.14 מיצירותיו: יפתח אשכנזי, גיא בן הינום, פרק לקריאה, באתר הארץ, 5 בספטמבר 2019 ביקורת הספרות יידיש ועברית - שתי שפות, שני עולמות ספרותיים?, באתר יד ושם אתר האונ' העברית, על התכנית ללימודי תרבות, באתר האונ' העברית, ‏2021 סופרים קוראים - יפתח אשכנזי יוני לבנה, "מיטת סדום", ידיעות אחרונות, 10 בינואר 2014 יפתח אשכנזי, סיפורי מות עירי, אוב - ז.ע.פ, 2003 אמוץ גלעדי, הפואטיקה של העיר הזאת נשמעת היטב, באתר הארץ, 27 באוגוסט 2003 דוד זונשיין, דם הווסת, שהפך את אבו שוקרי למחבל עם דם על הידיים, באתר הארץ, 5 בפברואר 2008 אריק גלסנר, "על 'פרסונה נון גראטה' של יפתח אשכנזי", הוצאת חרגול, אתר מבקר חופשי חנה הרציג, האמביוולנטיות של יפתח אשכנזי, באתר הארץ, 16 בפברואר 2014 נרי לבנה על "גיא בן הינום", ספרו החדש של יפתח אשכנזי, ספרות עברית - פוסטים הסיפור המוזר של הכלב, באתר "ידיעות אחרונות", 12 בנובמבר 2019 כתב העת אודות